
1. Obiectivele reformei şi căile de realizare ale acestora
Reformele din domeniul protecţiei copilului au fost iniţiate la începutul anilor 2000 aproape în toate ţările din Europa de Est şi CSI, dar până în prezent acestea nu au rezultat în reducerea  ponderii numărului de copii admişi în îngrijirea de stat. Sunt mai multe motive potenţiale pentru rezultatele ambigue ale acestor reforme. Până în prezent, atenţia a fost focusată mai mult  pe  reformele juridice şi dezvoltarea politicilor şi s-a acordat mai puţină atenţie asigurării acestor reforme regulatorii cu cadrele operaţionale necesare, care ar asigura restructurarea serviciilor de îngrijire a copilului şi  dezvoltării noilor servicii. 
Echilibrarea ofertei de îngrijire rezidenţială cu alte tipuri de îngrijire, care pot presta servicii alternative unui număr vast de copii ce sunt deja plasaţi în instituţii rezidenţiale şi acoperi cererea de noi servicii - este esenţa procesului de reformă în prestarea serviciilor. În contradicţie cu convingerile larg răspândite, astfel de reforme nu au loc ca rezultat direct al adoptării unor noilor acte legislative. Mijloacele regulatorii necesare pentru a transforma un sistem care în mare parte se bazează pe îngrijire rezidenţială la scară largă şi planificată centralizat, într-un “Lanţ de servicii” bazate pe o mixtitudine de servicii sociale care să răspundă la nivel local diferitor riscuri şi vulnerabilităţi ale familiilor şi copiilor, se bazează pe management, planificare şi dialog social, unde dialogul social trebuie să devină baza primelor două procese. 
In caz de necesitate, abrogarea sau revizuirea unora dintre legile sau regulamentele existente pregăteşte terenul pentru Adoptarea Planurilor de Acţiune cu obiective multi anuale şi anuale, termeni limită, responsabilităţi ale constituenţilor şi resursele necesare. Aceste eforturi sunt recomandate pentru a facilita în termen mediu realizarea următoarelor obiective: 

· sporirea numărului de servicii de susţinere pentru copil şi familie, de care să poată beneficia copiii şi familiile în situaţii de risc şi să contribuie la prevenirea separării copiilor de familia lor;

· sporirea numărului de plasamente substitutive îngrijirii în familie (adopţia, tutela, asistenţa parentală profesionistă) cu scopul de a reduce dependenţa de îngrijirea rezidenţială;
· reducerea numărului de plasamente şi a timpului petrecut în îngrijirea rezidenţială şi disponibilizarea angajaţilor şi utilizarea infrastructurii instituţiilor pentru noi servicii; 

· introducerea metodelor holistice de evaluare şi management a cazului, introducerea procedurilor de planificare şi monitorizare pentru a asigura opţiuni de îngrijire potrivite, la nivel individual şi de familie. 
Obiectivele reformei prezentate mai sus au nu doar efectul de a ameliora situaţia familiilor şi copiilor, ci va mai contribui şi la o utilizare mai cost eficientă a resurselor Statului. 
a) Scopurile calitative şi cantitative ale reformei
Planificarea, ca metodă de reglementare a funcţionării sistemului, nu are nici un sens fără nişte scopuri cantitative, un orar de implementare clar, obligaţiuni clar stipulate  pentru diferiţi constituenţi şi resurse alocate. Se sugerează ca dimensiunile şi sfera schimbărilor care urmează a fi făcute  în sistem sunt clar formulate la nivel naţional şi în obiectivele proiectelor pe o perioadă de până la cinci ani şi mai mult şi care includ scopuri calitative si cantitative ce se referă la obiectivele stabilite mai sus. Astfel de scopuri necesită a fi formulate în următoarele domenii ale reformei:
· Scopurile cantitative pentru dezinstituţionalizare trebuie să se refere la reducerea admiterilor şi accelerarea ieşirilor din instituţiile rezidenţiale precum şi la numărul şi tipul de instituţii în care este necesar de a introduce un moratoriu pe noi intrări şi /sau urmează a fi micşorate, închise sau transformate în noi servicii;
· Scopurile cantitative pentru extinderea numărului de plasamente în toate tipurile de servicii care previn sau substituie îngrijirea rezidenţială. Astfel de scopuri trebuie formulate în conformitate cu pasul şi delimitările instituţionalizării la nivel naţional şi regional. 

· Scopurile calitative în dezvoltarea structurilor de servicii sociale, statele de personal şi tipurile de prestatori de servicii la nivel naţional şi local trebuie de asemeni să fie cuantificate, astfel încât procesul de reorganizare a reţelelor de servicii să contribuie la definirea obiectivelor naţionale luând în calcul realităţile naţionale.
b) ”Vechii“ şi “noii“  constituenţi şi agenţi ai schimbării 

Schimbarea trebuie să fie nu numai planificată ci şi administrată. Fără eforturile depuse de către diferite ministere, în vederea înlăturării rezistenţei la schimbare, încurajării participării active a „vechilor” constituenţi în sistem, facilitării preluării rolului de către “noii” constituenţi, dezinstituţionalizarea va fi încetinită de către funcţionarii publici care vor pune la îndoială legitimitatea proceselor care nu sunt stipulate cu stricteţe în legi şi alte acte legislative secundare  în vigoare. Mai mult ca atât, eforturile depuse în realizarea reformei naţionale şi locale trebuie să se intersecteze la nivel regional.  
Proiectele regionale de planificare şi consolidare a capacităţilor sunt necesare pentru a promova schimbarea la nivel de relaţii dintre îngrijirea rezidenţială şi cea de alternativă. Aceste proiecte, care nu nici pe departe nişte structuri noi, ar trebui să contribuie la mobilizarea serviciilor existente la nivel de administraţie locală şi instituţii rezidenţiale existente în regiune, precum şi la nivel de alţi prestatori de servicii (ONG-uri şi alte entităţi şi persoane fizice), cu scopul de a realiza mai multe procese coordonate de schimbare  Acestea trebuie să faciliteze transferarea a o parte de copii, care la moment sunt în instituţii, în familia de origine sau într-un mediu substitutiv de îngrijire de tip familial. 
Managementul Schimbării în prestarea de servicii necesită, de asemenea, să fie acompaniat de stoparea noilor intrări în instituţiile rezidenţiale, fără de care cercul vicios de plasare a copiilor în îngrijire rezidenţială va continua. Astfel, proiectele regionale trebuie să implementeze noi servicii (sau să le îmbunătăţească pe cele vechi) de care au nevoie atât copiii instituţionalizaţi cât şi familiile şi copii în situaţii de risc. Scopurile cantitative în baza cărora sunt estimate minimele naţionale cu privire la numărul de plasamente şi calitatea serviciilor trebuie să fie consideraţi parametri în procesul de planificare în toate regiunile. 
c) Termenii şi costurile serviciilor, (re)structurarea şi dezinstituţionalizarea  

Înfiinţarea unei noi structuri de servicii ca proces continuu –de la servicii mai simple, orientate spre susţinerea familiei, la servicii mai complexe, care să includă şi modalităţi de substituire temporară a familiei – trebuie să ducă la căpătarea unor noi opţiuni de prevenire a separării şi /sau de ajutorare a familiilor de a face faţă şi/ sau de a elimina riscurile şi punctele vulnerabile a unor grupuri ţintă specifice. Există diferite răspunsuri la întrebarea când vor putea sistemele să înceapă a se restructura în acest mod.
Unul dintre răspunsuri este că sistemul trebuie mai întâi să fie proiectat în întregime şi asigurat financiar astfel încât să fie capabil de a introduce toată gama de servicii alternative  şi de a rezolva problema numărului excesiv de copii în instituţii ( şi respectiv costurile excesive ale Statului prin stoparea intrărilor în instituţii. Serviciile alternative bazate pe familie vor fi utilizate doar pentru cazurile noi de familii şi copii în situaţii de risc. De-a lungul timpului, numărul mic de instituţii va diminua, ca rezultat, numărul de intrări. In sistemele care au urmat această cale a schimbării, numărul în scădere a copiilor instituţionalizaţi a fost condiţionat de un proces pe termen lung, ce a implicat costuri pentru servicii în creştere, pe o perioadă lungă de timp. În opinia noastră acest răspuns nu mobilizează constituenţii pe termen scurt, tot ce urmează să se întâmple este lăsat pe seama unor forţe „impersonale” iar constituenţii care optează pentru status quo sunt întăriţi pe poziţiile lor.
Altă răspuns pledat aici ar fi de a conecta crearea noilor servicii cu dezinstituţionalizarea, adică de a da cea mai mare prioritate (dar nu exclusivă) plasării în noile servicii pentru copiii ce sunt cel mai mult afectaţi de separarea de familiile lor şi de a oferi gradual toată gama de servicii (chiar şi având o capacitate limitată de a prelua cazuri noi la început) altor copii şi familii în situaţii de risc. Această situaţie cere acţiuni imediate, şi poate folosi resursele financiare deja existente pentru îngrijire pentru a finanţa (în conformitate cu principiul  ”Banii urmează clientul”) noi soluţii pentru copiii instituţionalizaţi, poate să retragă, să reţină şi să redislocheze personalul instituţiilor rezidenţiale către noile servicii alternative iar cu resurse financiare adiţionale de natură temporară, să acopere “costurile de tranziţie”. Aceste cheltuieli vor trebui totuşi să includă îngrijirea alternativă pentru copii în situaţiile cu riscul cel mai sporit, care, fără nişte măsuri adecvate ar fi plasaţi în instituţie ceea ce ar duce, pe termen lung,  la creşterea costurilor.

d) Implicarea la multe nivele şi multi-sectorial în facilitarea procesului de schimbare 

Uneori pot fi luate decizii neclare nesincronizate şi chiar reciproc contradictorii cu privire la alocarea resurselor pentru servicii sau soluţii legislative. Acestea pot duce la crearea unor consecinţe care nu susţine scopul pe termen lung al reformei.
În prea multe ţări în tranziţie ameliorarea pe termen scurt a condiţiilor serviciilor sociale a fost realizată prin îmbunătăţirea condiţiilor din edificiile instituţiilor rezidenţiale sau chiar construirea unor noi încăperi. În unele cazuri acest lucru s-a produs datorită investiţiilor donatorilor, care au fost înfiinţate în baza unor proiecte de finanţare, concepute fără o viziune de reformă, şi s-au combinat foarte bine cu cultura rezidenţială moştenită în aceste ţări. Astfel de măsuri pe termen scurt nu au fost interpretate drept metode de înaintare spre viitorul dorit. . 
În ţările în tranziţie, scopurile pe termen lung şi principiile bazate pe drepturile omului au fost până acum incorporate într-un şir de legi şi documente de planificare guvernamentale. Totuşi, “între” viziunea pe termen lung şi “afaceri obişnuite” pe termen scurt, este nevoie de cadre de acţiuni şi sinergii pe termen mediu care să fie create în colaborare cu prestatorii de servicii negvernamentali. În acelaşi timp, este nevoie de a lua decizii şi de a întreprinde acţiuni pentru a începe schimbarea ratei numărului de plasamente în îngrijire rezidenţială şi plasamentele în îngrijire alternativă.

In acelaşi timp, apelul către reformatorii din protecţia socială de a –şi asocia eforturile cu constituenţii pentru a participa la  dezvoltarea unei politici de prestaţii sociale durabile din punct de vedere financiar, ceea ce este în totalitate în conformitate cu reforma din domeniul administrării şi finanţelor publice. Acest lucru presupune că reformatorii trebuie să pledeze activ în favoarea egalităţii în drepturi, în ceea ce priveşte cheltuielile publice şi dezvoltarea standardelor minime pentru servicii şi prestaţii băneşti, obligatorii pentru toată ţara (dar care să nu fie prestate în mod centralizat) şi trebuie să fie principalele pe lista reformatorilor pe termen mediu şi lung.

Adăugător la cele relatate mai sus, şi dincolo de limitele unui singur sector, este sarcina de a răspunde la necesităţile fiecărei grup de risc într-o perspectivă inter-sectorială şi dezvoltarea unor seturi de angajamente sectoriale faţă de fiecare grup de risc. Acest tip de abordare ar fi mai promiţător pentru redistribuirea cheltuielilor publice printre sectoare decât cererea de fonduri adăugătoare  în domeniul asistenţei sociale care nu trebuie „să fie responsabil” sub nici o formă de toate nevoile grupurilor de risc
”Generalizarea” prin intermediul unui exerciţiu de management şi planificare şi dialog social, care să includă grupurile de risc sau reprezentaţii aleşi de către aceştia, ar trebui să fie procesul care  ar trebui parţial să înlocuiască şi parţial să completeze procedurile legale care sunt prea rigide pentru a putea să mânuiască un set de multiple opţiuni strategice, scopuri cantitative şi modele interactive de evaluare a problemelor  şi pentru a ajunge la un consens. Acest lucru nu trebuie să pună în umbră faptul că fiecare sector deţine  destulă autonomie  pentru a începe să lucreze în baza unor  obiective pe termen lung, chiar şi în situaţia în care celelalte reforme din domeniile administraţiei publice, politicilor economice şi muncii vor continua să rămână  departe în urma. Domeniile reformei care pot să meargă înainte destul de „independent” sunt de exemplu: dezvoltarea şi îmbunătăţirea codurilor de conduită profesională şi transparenţa funcţionarilor publici din domeniu, introducerea de noi metode de management în serviciile de la nivel local, consolidarea argumentelor în favoarea creşterii proporţionale a serviciilor de alternativă prestându-le în primul rând copiilor instituţionalizaţi. Aici, chiar şi finanţarea acestor eforturi poate fi efectuată în mare măsură din alocaţiile bugetate pentru Îngrijire rezidenţială Totuşi, nici chiar astfel de reforme nu au loc din cauza rezistenţei din partea profesioniştilor, obişnuişi cu sistemul vechi şi din cauza opiniei publice culturalizată cu acelaşi sistem de valori.

Precum a fost deja menţionat, mai există şi necesitatea pentru acţiuni făcute la nivel regional pentru a completa golul dintre planurile de la nivel naţional şi capacităţile de la nivel local. Aceste propuneri pot fi puse în acţiune prin intermediul a două programe pe termen mediu care au ca scop transformarea serviciilor şi acoperirea “costurilor de tranziţie”. Profilul lor este descris mai jos:

· Un act regulator la nivel naţional, în unele ţări supranumit „Master Plan”, pentru reducerea, închiderea şi transformarea instituţiilor rezidenţiale. Planuri regionale corespunzătoare sunt propuse cu mandat pentru o echipă de planificare regională de a realiza restructurarea serviciilor, împreună cu prestatorii de servicii de stat şi ne-guvernamentali de la nivel local  din regiune. Ei trebuie să planifice şi să implementeze un plan pentru o perioadă de la trei la cinci ani pentru următoarele acţiuni: 
a) Înfiinţarea şi implementarea a noi servicii;
b)Transformarea instituţiilor şi a altor servicii din regiune; şi
c) Stoparea noilor intrări în instituţii  şi facilitarea transferării treptate a rezidenţilor din  regiune (aflaţi în instituţii pe teritoriul regiunii date sau în afara acesteia) din instituţii în familiile lor, în familiile substitutive sau alte servicii alternative din regiune.
· O facilitate de finanţare a procesului de managementului tranziţiei este propusă, cu o finanţare rezervată (din resursele guvernului şi ale donatorilor) pentru transformarea serviciilor existente, prin includerea constituenţilor de stat şi ne-statali. Estimările costurilor pot fi stabilite pe baza: 
a) scopurile alternative în dezvoltarea serviciilor pe regiune / pe tip; şi 
b) descrierea profilurilor serviciilor şi gamei de costuri per capita ale acestora (în baza bunelor practici existente în ţară şi în afara ei).  
O astfel de “facilitate de finanţare” ar acoperi costurile serviciilor care nu sunt acoperite  n prezent de către stat sau de către bugetele locale, precum şi ”costurile de tranziţie” pentru transformarea instituţiilor rezidenţiale existente. Finanţarea va fi făcută în baza cererii şi va depinde de aderarea propunerilor de proiect la condiţiile stipulate în tendere  precum şi de alte criterii, precum ar fi termenii de parteneriat între constituenţii guvernamentali şi ne-guvernamentali, participarea autorităţilor locale în proiect etc. Proiectele selectate care vor fi 
finanţate prin astfel de facilităţi vor înlocui „proiectele pilot” interminabile şi nedurabile. În caz de înregistrare a unor succese bune, continuitatea acestora va fi garantată până la momentul când vor putea fi incluse în sistemul nou de servicii şi vor fi finanţate din bugetul  local şi/ sau naţional. Constituenţii care nu vor trece de criteriile de selecţie li se vor oferi instruiri pentru a pregăti propuneri de proiecte pentru alte tendere. Constituenţii implicaţi în proiectele indicate mai sus vor fi eligibili şi încurajaţi de a aplica pentru o parte din fonduri pentru dezvoltarea unor noi servicii prin facilitatea de finanţare în dependenţă de cerere descrisă mai sus.  Noile servicii vor fi în mare parte un rezultat al transformării instituţiilor rezidenţiale care pot deveni Centre pentru multiple servicii necesare în regiune. Acest lucru reflectă un concept important în procesul propus: instituţiile  rezidenţiale  din regiune vor fi tratate ca potenţiali prestatori de servicii alternative, iar o parte a personalului acestora vor fi un “grup ţintă” pentru redislocarea în noile servicii create. Se aşteaptă că mecanismele managementului  tranziţiei descrise mai sus să menţină impulsul reformei prin restructurarea sistemului, în timp ce alte procese paralele să contribuie la formalizarea acestora pe termen lung.

Rezultatele calitative cu privire la combaterea culturii instituţionale “asistenţială” prevalentă, pot fi accelerate dacă dialogul social şi împuternicirea ar începe prevaleze asupra preciziei analitice şi tehnocraţiei. Cele două programe recomandate mai sus trebuie să constituie parte integrantă a unei abordări generale a reformei.

2. Dezvoltarea unui „Plan de acţiuni” pentru trei –cinci ani pentru serviciile de îngrijire la nivel regional 

Experienţa arată că este util de a dezvolta un plan pentru o perioadă de la trei la cinci ani pentru dezvoltare şi reorganizare a serviciilor la nivel regional (al 2-lea nivel) astfel încât să se atingă  scopul general al reformei. Astfel de planuri necesită definirea acelor servicii care urmează a fi create, reorganizate, termenii necesari pentru de implementare a acestora şi procedurile de înfiinţare ale serviciilor. Paşii pentru a dezvolta astfel de planuri includ evaluarea cererii şi ofertei de servicii astfel încât să se ştie cantitatea de servicii necesare la nivel de regiune. Un al doilea pas este de a lua deciziile cu privire la serviciile deja existente  care vor fi îmbunătăţite, dezvoltate sau transformate. Şi în final planul trebuie să definească tipurile de prestatori de servicii care trebuie să fie incluşi în sistem pentru a stabili un echilibru între cererea şi oferta pentru servicii.

a) Balanţa cererii şi ofertei de servicii 

Dezinstituţionalizarea necesită majorarea numărului de copii în serviciile alternative ca rezultat al reducerii intrărilor în instituţiile rezidenţiale şi al creşterii numărului de persoane care le părăsesc. După cum se propune în ultima parte a acestui document, numărul copiilor şi persoanelor cu disabilităţi din regiune, planificate să fie acoperite de serviciile noi trebuie să reflecte consensul obţinut cu autorităţile relevante cu privire la ritmul dezinstituţionalizării şi ritmul şi limitele îmbunătăţirii sau creării serviciilor noi. Experienţa sugerează că, în majoritatea cazurilor, nu mai mult de 30% din copiii şi persoanele cu disabilităţi instituţionalizate, trebuie să fie acoperite iniţial pe durata primilor trei ani ai reformei. Împreună cu fluxul sistematic al copiilor ce părăsesc instituţiile, reducerea numărului de copii în unele instituţii pentru copii, precum şcolile-internat, ar putea ajunge la 40%-50% în cadrul temporal dat. 

Totuşi, aceste ţinte vor trebui stabilite după examinarea minuţioasă a fezabilităţii în fiecare municipiu şi regiune. Aceasta va depinde de limitele serviciilor existente deja în municipiu sau regiune şi de resurse – umane şi financiare – necesare pentru consolidarea capacităţilor locale şi pentru planificarea reorganizării şi creării serviciilor noi. Astfel, în afară de estimările cererii potenţiale de servicii, trebuie să fie evaluată şi oferta existentă şi potenţială de servicii. Primul pas în analiza serviciilor va fi de a analiza datele existente în aceste două domenii. Următorii paşi vor fi de a evalua, luând în consideraţie prestatorii de servicii actuali de stat, ONG-urile, asociaţiile persoanelor cu disabilităţi şi alte grupuri civice, serviciile prestate deja, capacităţile potenţiale ale lor şi interesele de perfecţionare, a ajusta şi spori numărul serviciilor necesare în municipiu şi regiune. 

Pe scurt, ţintele finale pentru Plan în ceea ce priveşte numărul beneficiarilor de servicii ce urmează să fie acoperiţi, tipul serviciilor necesare şi capacitatea de plasament a serviciilor, vor trebui să decurgă din analiza relaţiei dintre cererea şi oferta serviciilor luate împreună cu toţi ceilalţi factori, inclusiv disponibilitatea resurselor, relevante pentru planificarea şi implementarea unui Plan de Acţiuni pentru municipiul şi/sau regiunea dată.

Dacă planurile individuale de îngrijire pentru toate persoanele propuse spre dezinstituţionalizare vor fi gata în momentul planificării la nivel municipal şi regional, acest lucru  ar facilita enorm procesul de planificare şi implementare a serviciilor. Dacă aceasta din urmă nu va fi posibilă, estimările vor înlocui datele exacte cu privire la beneficiarii serviciilor. Totuşi, atât serviciile statutare cât şi instituţiile rezidenţiale vor avea povara suplimentară în volumul lor de lucru de a pregăti persoanele ce urmează a fi dezinstituţionalizate şi a pregăti prestatorii de servicii să le primească. Acest volum de lucru va include lucrul cu familiile biologice sau familiile asistenţilor parentali profesionişti. În cadrul eforturilor de planificare unele din acestea, care, de obicei, reprezintă o sarcină obişnuită a serviciilor statutare şi instituţiilor rezidenţiale, pot fi îndeplinite cu personalul temporar suplimentar angajat din contul proiectului de planificare. 

a) Selectarea serviciilor ce urmează a fi îmbunătăţite, dezvoltate sau transformate 

În Plan, va fi necesar de a reflecta consensul obţinut cu autorităţile naţionale şi reflectat în măsurile de reglementare cu privire la:

· Modalităţile de actualizare şi schimbare a mandatului serviciilor de stat existente la nivel local (adică statutare) şi a lucrului lor cu familiile. Aceste schimbări în mandate, de exemplu, pentru serviciile statutare, pot duce şi la o structură organizaţională nouă pentru ca ele să îndeplinească mai eficient funcţia de prevenire a instituţionalizării pentru sistem, în loc să presteze servicii directe copiilor. Prevenirea instituţionalizării implică evaluarea necesităţilor, aprobarea dreptului, abordarea aspectelor juridice ale tutelei, elaborarea planurilor de îngrijire cu prestatorii selectaţi de servicii, recrutarea şi contractarea prestatorului de servicii, revizuirea şi încheierea procesului de îngrijire pentru beneficiarii individuali de servicii, etc.

· Crearea unui set de alte servicii de îngrijire, conţinutul lor şi politica de admitere.

· Definirea domeniilor de interes comun cu alte sectoare ale politicilor publice şi divizarea muncii între acestea (în afară de prevenire) pentru lucrul complementar în favoarea grupurilor care sunt deja în situaţie de risc.

Setul de servicii necesare în sistemul nou ar putea fi clasificat în modul următor:

Servicii de sprijin al familiei şi copilului:

· Consiliere, sprijin familial şi intervenţie în caz de criză (primul grup de servicii);

· Îngrijire de zi pentru un copil sau alt membru al familiei care depinde de îngrijitor (al doilea grup de servicii)

· Sprijin la domiciliu cu activităţi casnice şi/sau asistenţă personală la domiciliu (al treilea grup de servicii)

· Mediere, reprezentare independentă şi consolidarea capacităţilor pentru auto-reprezentare, adică împuternicirea beneficiarilor de servicii (al patrulea grup de servicii)

· Sprijin la domiciliu cu activităţi casnice şi/sau asistenţă personală la domiciliu (al cincilea grup de servicii)

Familii substitutive familiei 

Aceste servicii pot fi prestate ca soluţie pentru criză sau ca servicii de răgaz şi pot fi temporare sau pe termen lung:

· Locuinţă protejată cu persoane cazate sistematic (al cincilea grup de servicii);

· Aranjamente de trai permanent cu tutorii şi asistenţii parentali profesionişti (al şaselea grup de servicii);

· Instituţii rezidenţiale mici pentru cel mult 10 copii (al şaptelea grup de servicii) 

· Instituţii rezidenţiale în tranziţie (al optulea grup de servicii)

Ultimul grup de servicii trebuie să fie sub-clasificat în a) serviciile în regim de moratoriu asupra intrărilor noi şi/sau b) serviciile în proces de închidere şi/sau c) serviciile în proces de transformare în Centre pentru servicii multiple (alternative şi rezidenţiale).

b) Prestatorii de servicii 

Serviciile de mai sus ar putea fi, în principiu, prestate de prestatori de stat sau neguvernamentali de servicii atâta timp cât sunt reglementate de aceleaşi standarde naţionale şi metodologie de prezentare a costurilor în cadrul supervizării realizate de către guvern. Conceptul „pluralităţii prestatorilor de servicii” şi posibilităţilor de alegere pentru beneficiari vor fi prevăzute în legislaţie, în principal, prin actele normative şi actele similare privind recrutarea prestatorilor de servicii, relaţiile contractuale, licenţierea, supervizarea şi monitorizarea. Procedurile de tender stabilite de autorităţile relevante la diferite niveluri vor asigura selectarea celor mai potriviţi candidaţi pentru prestarea serviciilor. 

În cadrul perioadei de planificare de trei ani, va fi aplicată o strategie mixtă pentru crearea serviciilor: pe de o parte, unele servicii, în principal, din grupul de servicii descrise în partea a), vor fi create de către actorii guvernamentali direct. Aceasta include, de exemplu, reţeaua de familii de asistenţi parentali profesionişti sau alte servicii pe care instituţiile rezidenţiale din regiune ar putea să le presteze ca parte a transformării lor. Pe de altă parte, serviciile pot fi create şi printr-o procedură de tender pentru ONG-uri, entităţile private şi persoanele fizice.  

3. Prevederea condiţiilor pentru dezvoltarea serviciilor în regiune 

Nivelul ideal pentru proiectul de planificare a reformei este cel Regional, dar acesta poate acoperi şi grupuri de municipii cu proximitate geografică în ţările în care nu există acest nivel regional (al doilea nivel de autorităţi). 

a) Proiectul de planificare municipală şi regională – reglementarea şi gestionarea tranziţiei de la sistemul moştenit la cel viitor.

Unele eforturi de reglementare a tranziţiei la nivel municipal şi regional vor trebui realizate prin acorduri oficiale ale proiectelor, inclusiv la nivel de Minister, de structuri la auto-gestiune şi donatori, deoarece vor implica modificări în practicile existente şi aplicarea unor practici noi în regiunile-pilot selectate. Cu toate acestea, o parte a eforturilor va fi îndreptată spre perfecţionarea serviciilor statutare locale, care au funcţia importantă de „prevenire a instituţionalizării” şi vor lua decizii referitoare la ce tip de servicii urmează să fie prestate pentru anumiţi beneficiari de servicii blocând, în acelaşi timp, intrarea în unele tipuri vechi de servicii. După cum se menţionează mai jos, unele din aceste funcţii statutare vor trebui consolidate de angajaţi suplimentari ai proiectului în timpul elaborării şi implementării planului. Acest lucru este necesar, deoarece planificarea şi implementarea serviciilor pentru grupurile ţintă respective necesită eforturi cu mult mai mari într-o perioadă scurtă de timp decât ceea ce este un volum fezabil de lucru pentru organele statutare existente, care vor trebui să-şi menţină activităţile în toată perioadă. De asemenea, planificarea şi dezvoltarea serviciilor va fi realizată în paralel cu consolidarea capacităţilor angajaţilor pentru funcţiile noi, ceea ce va fi o parte a implementării altor segmente ale planului. În afară de actualizarea şi consolidarea serviciilor statutare la nivel local şi implicarea lor în implementarea proiectului, proiectul trebuie să includă instituţiile rezidenţiale din regiune în activităţile sale. Astfel, toate serviciile guvernamentale vor trebui să respecte aceleaşi cerinţe de proiect. 

b) Instituţiile rezidenţiale din regiune – urmează să fie ghidate de angajamente şi directive de la nivel înalt 

Pentru ca reforma să reuşească, destinul viitor al instituţiilor rezidenţiale trebuie să fie ghidat de directive de la nivel înalt, iar acestea trebuie să beneficieze de posibilitatea de a funcţiona în calitate de agenţi de schimbare în Regiunea lor. Cât priveşte transformarea instituţiilor rezidenţiale amplasate într-o anumită Regiune, este important de a ţine cont de faptul că acest segment al planului de planificare a activităţii proiectului trebuie să se bazeze pe parametrii Ministerului de dezinstituţionalizare (adică, criteriile şi procedurile stabilite în „Master Planul” naţional sau într-un act similar de reglementare) cu decizii privind instituţiile amplasate în următoarele regimuri:

· Moratoriu asupra intrărilor noi şi/sau 

· Reducerea instituţiilor din punct de vedere al capacităţii de plasament şi/sau 

· Închiderea instituţiilor şi/sau 

· Transformarea instituţiilor selectate în Centre pentru multiple servicii (rezidenţiale şi alternative).

În plus, Ministerele respective trebuie, de asemenea, să ia decizii referitor la cum să acopere costurile de tranziţie pentru restructurarea serviciilor şi să ia decizii cu privire la managementul resurselor umane în procesul de transformare. Toate aceste decizii trebuie să se bazeze pe ţinte cantitative şi termene în procesul de dezinstituţionalizare (Ministerul Educaţiei, Ministerul Serviciilor Sociale şi Ministerul Finanţelor au un rol crucial în acest proces).  

Experienţele arată că nu este suficient ca proiectul să fie aprobat de către Ministerele relevante. Acesta trebuie să devină şi proiectul lor în sensul deplin al cuvântului şi să fie însoţit de regulamente, decizii, directive pentru personalul Ministerului şi personalul din instituţii, decizii comune cu autorităţile locale, prevederi bugetare, contracte cu donatorii, etc.  

c) Definirea obiectivelor cuantificate pentru acoperirea serviciilor pentru fiecare grup de servicii 

Proiectul trebuie să definească şi să cuantifice numărul de servicii necesare pentru fiecare grup de servicii pentru a fi disponibile în sistemul „nou”. O astfel de estimare poate fi făcută în baza datelor existente cu privire la beneficiarii serviciilor vechi. După cum se propune în partea de mai jos a acestui document, o parte din copiii şi persoanele cu disabilităţi, care sunt în instituţii şi toate persoanele, care riscă să fie plasate în îngrijire instituţională, trebuie să aibă prioritate în serviciile comunitare alternative. Ele sunt numite grupuri ţintă primare şi secundare, în timp ce copiii şi familiile cu risc explicit de separare de familie din cauza diferitor riscuri sunt numite grupul ţintă terţiar. 

Grupurile ţintă primare, secundare şi terţiare trebuie să fie definite în termeni calitativi şi cantitativi. În cadrul parametrilor descrişi, numărul iniţial de grupuri ţintă primare şi secundare va fi estimat pentru fiecare localitate şi regiune, în baza datelor cu privire la toţi copiii plasaţi în prezent în instituţii, în timp ce grupul ţintă secundar se bazează pe datele de afluxuri anuale de copii în aceste servicii. Se propune ca numărul total de copii în grupurile ţintă primare şi secundare să servească ca bază pentru o indicaţie a dimensiunii grupului ţintă terţiar. Chiar dacă dimensiunea acestui grup va depinde de cererea viitoare, se propune ca acest grup să acopere, cel puţin, acelaşi număr de copii egal cu totalul grupurilor ţintă primare şi secundare. Pentru mai multe detalii despre planificare şi natura sa iterativă, precum şi pentru rezultatele probabile în plasamentele copiilor în serviciile alternative vezi Anexa 1.

d) Introducerea managementului de caz

Introducerea viguroasă a managementului de caz în serviciile statutare este vitală în noul sistem, deoarece contribuie la împuternicirea beneficiarilor de servicii şi la raţionalizarea utilizării resurselor de stat. 

Un lucru important este că, capacitatea instalată a serviciilor de îngrijire şi/sau a familiilor indică doar numărul plasamentelor disponibile, dar nu şi numărul copiilor şi/sau familiilor, care au folosit sau folosesc încă aceste servicii, timp de o anumită perioadă de timp. Adică, în cazul când o locuinţă protejată a fost pusă la dispoziţia a 10 tineri care părăsesc instituţia şi nu sunt încă pregătiţi pentru viaţă independentă, avem de a face cu o capacitate instalată ce poate oferi adăpost la 30 de tineri într-o perioadă de 3 ani, dacă situaţia lor se va îmbunătăţi în decurs de un an, sau la 60 de tineri dacă situaţia lor se va îmbunătăţi în decurs de 6 luni. 

Aceasta înseamnă că întrebarea ce ţine de „fluctuaţie” în diferite tipuri de servicii este importantă atunci când este calculat numărul serviciilor necesare. Fluctuaţia poate varia în diferite tipuri de servicii, adică, este improbabil că consilierea va dura ani în şir, în timp ce asistenţa parentală profesionistă poate dura o perioadă lungă de timp, în cazurile când situaţia familiei nu se îmbunătăţeşte din cauza unei boli cronice, ispăşirii de către părinte a sentinţei în închisoare, etc. Dar, asistenţa parentală profesionistă poate fi scurtată în multe cazuri, dacă tratamentul şi serviciile adecvate sunt acordate familiei biologice. De asemenea, vor exista persoane care vor trebui să beneficieze de mai multe tipuri de servicii, cel puţin, în unele perioade, ceea ce va fi prevăzut în planurile lor de îngrijire. Astfel, durata serviciului nu depinde doar de situaţia beneficiarului şi de calitatea serviciilor, dar şi de lucrul managerilor de caz în serviciile statutare, în privinţa îmbunătăţirii situaţiei familiei biologice sau în asigurarea condiţiilor pentru reducerea dependenţei beneficiarului şi sporirea incluziunii sale sociale (adică medierea pentru oportunităţi de angajare în câmpul muncii, înlocuirea prestării serviciilor cu asistenţă bănească, incluziunea în educaţia formală sau informală, adăpostul social, etc.). Iată de ce asistenţa monetară nu poate fi unica soluţie pentru familiile, care şi-au plasat copiii în instituţii din cauza sărăciei, chiar dacă în eforturile actuale de reformă, aceasta este acordată ca unica formă de sprijin pentru familii în eforturile de dezinstituţionalizare.

Prin urmare, funcţia de „prevenire a instituţionalizării” pe care o asigură serviciile statutare nu este doar relevantă pentru reducerea admiterilor în instituţii, dar şi pentru continuarea lucrului pe marginea anumitor cazuri individuale, revizuirea cazurilor şi închiderea prestării serviciilor, toate fiind legate inevitabil cu împuternicirea beneficiarilor de a trăi independent. De asemenea, este important de menţionat că prevenirea eficientă a instituţionalizării are şi efectul pozitiv de reducere a costurilor inutile ale Statutului, deoarece reduce ineficienţa şi dependenţa stabilind aranjamente de îngrijire, precum îngrijirea rezidenţială. 

În cadrul procesului de planificare, toate aceste temeri şi legături funcţionale trebuie să fie făcute transparente pentru constituenţi şi să influenţeze atât planificarea cât şi practica. Planificarea include estimări ale numărului de plasamente în fiecare modalitate de îngrijire, care ar trebui să devină disponibile. Cu toate acestea, necesităţile concrete ale fiecărui copil şi/sau familie în cadrul unui anumit grup ţintă nu pot fi cunoscute înainte de evaluarea necesităţilor sale şi acest proces va trebui să decurgă în paralel cu procesul de introducere a serviciilor alternative. 

Totuşi, analiza calitativă a profilului grupurilor ţintă poate indica unele repere cantitative, care sugerează că, copiii ce trebuie să fie transferaţi din instituţii în îngrijirea alternativă trebuie să fie reintegraţi în familiile lor biologice sau transferaţi în servicii substitutive familiei, precum familia extinsă, asistenţa parentală profesionistă, locuinţa protejată sau o instituţie rezidenţială mică. În plus, copiii şi persoanele cu disabilităţi, care au nevoie de îngrijire instituţională, după o evaluare a necesităţilor lor, vor fi:

· Menţinuţi în familiile lor biologice cu unul sau mai multe servicii de suport, precum consilierea familială şi/sau serviciul de sprijin familial, şi/sau îngrijirea de zi şi/sau includerea în alte servicii publice şi oportunităţi (adică reintegrarea în şcoală, acordarea asistenţei băneşti, alimentare suplimentară, incluziune în activităţi organizate de odihnă a copiilor sau tinerilor, etc.) sau

· Plasaţi în unul din serviciile substitutive familiei, precum asistenţa parentală profesionistă, locuinţa în grup sau locuinţa protejată.

O mare majoritate a altor familii şi copii în situaţie de risc, unde este necesară prevenirea separării de părinţi, protecţia de abuz şi neglijare şi/sau reintegrarea în familie, vor avea nevoie de servicii aşa cum este descris în primul punct de mai sus. 

Toate acestea ne reamintesc că trebuie să fie stabilite unele proporţii de bază în ceea ce priveşte magnitudinea serviciilor şi că acest lucru trebuie să fie parte a abordării unui proces de planificare, iar ajustările trebuie să fie făcute în timpul implementării proiectului. Cu toate acestea, întrebarea este ce riscuri pot şi trebuie să fie evitate în ceea ce priveşte elaborarea şi magnitudinea serviciilor? Cu siguranţă, riscul creării unei capacităţi prea mari pentru un nivel limitat de necesităţi trebuie să fie evitat. Aceasta nu se va întâmpla într-un proces treptat de creare a serviciilor noi, în care numărul modalităţilor este mai important decât volumul lor. Exemplul din Anexa 1 ilustrează care poate fi magnitudinea serviciilor noi şi capacităţile operaţionale atunci când este realizată o reducere cu 30% a îngrijirii instituţionale, iar numărul copiilor cu acces la îngrijirea comunitară se dublează. 

ANEXA 1

Rezultate cantitative anticipate şi obţinute în dezinstituţionalizare şi prestarea serviciilor alternative 

1. Criterii ce pot fi utilizate la selectarea regiunilor pentru proiect:

· Regiunile selectate pentru proiect vor fi grupuri de municipii din regiunile cu cel mai înalt număr relativ de copii plasaţi în instituţiile de îngrijire rezidenţială în cadrul şi în afara regiunii şi/sau

· Vor fi selectate grupuri de municipii din regiunile cu cel mai înalt număr relativ de copii şi persoane cu disabilităţi plasate în instituţiile de îngrijire rezidenţială şi/sau

· Vor fi selectate municipiile cu cel mai înalt număr absolut de copii şi persoane cu disabilităţi plasate în instituţiile de îngrijire rezidenţială şi/sau

· Vor fi selectate municipiile de lângă instituţiile rezidenţiale mari pentru copii şi persoanele cu disabilităţi. 
2. Paşi spre cuantificarea grupurilor ţintă 

a) Adunarea numărului de copii instituţionalizaţi pe municipii selectate în cadrul grupurilor de vârstă 0-18 ani şi persoanelor cu disabilităţi (toate grupurile de vârstă), care sunt plasate în instituţii în cadrul şi în afara regiunii. 

b) Adunarea numărului aproximativ de copii şi persoane cu disabilităţi, care necesită şi primesc îngrijire rezidenţială pe an şi pe municipiu (adică, cererea anuală în ultimii 5 ani).

c) Estimarea ţintelor de dezinstituţionalizare (adunarea cererii probabile de intrări noi în instituţii pe an cu o treime a copiilor şi persoanelor cu disabilităţi instituţionalizate în prezent (adică în instituţii din afara şi din cadrul regiunii). Numărul de mai sus nu trebuie să includă numărul copiilor, care urmează să părăsească îngrijirea instituţională conform regimului obişnuit de fluxuri in instituţii din cauza vârstei, adopţiei sau situaţiei mai bune a familiei, etc. O excepţie la cele spuse mai sus ar putea fi estimarea numărului de copii, care părăsesc instituţiile conform regimului obişnuit, dar care necesită activităţi suplimentare sau unul sau mai multe servicii alternative. Aceştia vor fi incluşi în grupul ţintă conform punctului d). 

d) Estimarea dimensiunii grupurilor ţintă, care necesită servicii individuale sau servicii de sprijin familial ce vor preveni la timp separarea familiei sau deteriorarea situaţiei copilului. Un anumit număr de copii, adulţi cu disabilităţi şi/sau familii întregi, care trăiesc în municipii au nevoie de servicii de îngrijire socială. Aceste persoane pot fi găsite în rândul copiilor cu disabilităţi ce trăiesc cu familiile lor, copiilor ce nu frecventează şcoala şi/sau cu probleme de comportament, familiilor disfuncţionale în care obligaţiile părinteşti nu sunt exercitate deplin sau în care există semne de abuz faţă de copil sau alte încălcări ale drepturilor copilului, părinţi în vârstă, care trăiesc cu un adult cu disabilităţi care depinde de îngrijire, etc. Mărimea acestui al treilea grup ţintă trebuie să fie estimat din acest grup larg de candidaţi potenţiali. Cu toate acestea, plasarea persoanei în serviciu va fi făcută după efectuarea unei evaluări complexe a situaţiei personale şi familiale a beneficiarilor potenţiali de servicii.

Prin urmare, există trei grupuri ţintă pentru includere în serviciile alternative, adică în structura nouă de servicii. Acestea sunt:

Grupul ţintă primar: Procent definit de copii şi persoane cu disabilităţi, care sunt prezente în instituţii şi trebuie să fie transferate în alte tipuri de servicii;

Grupul ţintă secundar: Numărul calculat de copii şi persoane cu disabilităţi (conform tendinţelor din trecut), care se preconizează că vor avea necesitate explicită de îngrijire instituţională în următorii trei ani. 

Anume la cererea estimată a acestor copii, planul regional trebuie să acorde alternative cu servicii de sprijin familial şi servicii substitutive familiei. Aceasta înseamnă că, în primul an al implementării proiectului, aceştia vor fi copiii şi persoanele cu disabilităţi al căror plasament în instituţie este iminent, dar poate fi înlocuit cu asistenţa parentală profesionistă, instituţii mici de tip familie sau locuinţa protejată. În următorul an, aceştia vor fi copiii şi persoanele cu disabilităţi a căror evaluare individuală oportună şi detaliată va constitui baza pentru plasament în serviciul potrivit. 

Grupul ţintă terţiar: Aceştia sunt copiii şi persoanele cu disabilităţi descrise mai sus în punctul d) La acest grup trebuie să fie adăugaţi copiii şi persoanele cu disabilităţi, care urmează să părăsească sau au părăsit instituţiile (în conformitate cu regulile existente), dar necesită consolidare şi serviciile pentru familia şi/sau comunitatea lor şi/sau integrarea în câmpul muncii. Se propune ca ţinta planificată pentru grupul terţiar să fie, cel puţin, acelaşi număr ca şi numărul total de persoane acoperite de dezinstituţionalizare, dacă evaluări mai complexe nu sunt fezabile, sau dacă lipsa resurselor financiare pe termen scurt nu facilitează soluţii considerate mai potrivite.

3.  Proces iterativ de planificare pentru a ajusta ţintele iniţiale la oferta de servicii 

Din cele spuse mai sus se poate face concluzia că, de la începutul implementării proiectului, copiii şi familiile acoperite de proiect în fiecare localitate trebuie să aibă acces potenţial la oricare din tipurile de servicii alternative ajustate la nevoile individuale şi disponibile la nivel local sau regional (în dependenţă de mărimea localităţilor şi proximitatea necesară a serviciului pentru beneficiar). Este necesar de a evita cu orice preţ cazuri când copiii, care au nevoie de asistenţă parentală profesionistă sunt plasaţi „temporar” în instituţii rezidenţiale mici sau când familiile cu potenţial de a-şi îmbunătăţi capacităţile de îngrijire sunt private de asistenţă în favoarea separării copilului de familie. Astfel, Planul de Acţiuni trebuie să cântărească sarcinile necesare pentru evaluare şi planurile individuale de lucru, şi sarcinile ce ţin de crearea serviciilor noi. Se propune că atunci când grupurile ţintă cuantificate iniţial par să fie prea mari pentru o soluţie adecvată la necesităţile concrete ale lor, proiectul trebui să reducă volumul de lucru pentru evaluarea şi planificarea lucrului pentru copii şi/sau familii şi să sporească, în schimb, atenţia pe toate modalităţile de îngrijire, ca o prioritate. Acest lucru este justificat, deoarece menţinerea numărului redus de opţiuni de îngrijire şi aplicarea excesivă a acestora (adică, plasamentul în instituţie din cauza lipsei familiilor de asistenţi parentali profesionişti şi nu deoarece aceasta este o măsură de ultimă instanţă) ar duce la repetarea practicilor vechi, care puteau fi justificate uşor atunci când opţiunile nu făceau parte din sistemul de servicii. Acest lucru nu trebuie să fie făcut în regiunile pilot. De aceea, încetinirea temporară a numărului de copii „procesaţi” va fi necesară, dar trebuie să ţinem cont şi de faptul că acest lucru trebuie să fie făcut cu criterii clare.

Grupurile ţintă primar şi secundar trebuie să aibă prioritate la prima etapă de planificare şi implementare a serviciilor noi. Setul integral de servicii alternative trebuie să fie disponibil, în primul rând, grupurilor de mai sus. Dacă acest lucru nu va fi fezabil pe termen scurt, va trebui obţinută o reducere a numărului de cazuri în cadrul grupului ţintă primar, adică, transferurile de la instituţii vor trebui reduse temporar în timp ce al doilea grup ţintă secundar va fi tratat integral. Totuşi, acest lucru trebuie făcut în timp ce va fi redus riscul că transferul copiilor instituţionalizaţi la forme noi de servicii va fi abandonat complet iar criteriile stricte ale direcţionării vor fi slăbite. Sensibilizarea privind necesitatea unei direcţionări stricte şi menţinerii priorităţilor în îngrijire este unica garanţie că obiectivele de dezinstituţionalizare vor fi atinse. Iată de ce, pe lângă alte consideraţii, sunt necesare mesaje de comunicare pentru public, care accentuează ţintele de dezinstituţionalizare şi nu promovează pe larg (cel puţin, pe termen scurt) cererea de servicii noi pentru celelalte grupuri de copii ce nu sunt atât de vulnerabile.

4) Realizări în ceea ce priveşte plasamentele în îngrijirea alternativă şi reducerea plasamentelor în instituţiile rezidenţiale 

Aplicarea analizei de mai sus în regiunea X ar putea duce la următoarele rezultate:

350 de copii erau plasaţi în îngrijirea rezidenţială, iar ţinta iniţială era că 120 de copii (grupul ţintă primar) vor fi propuşi pentru dezinstituţionalizare în următorii trei ani (acest număr nu a inclus cei 40 de copii, care urmau să părăsească instituţia din cauza vârstei, etc.).

Aproximativ 50 de copii urmau să intre în instituţii într-o perioadă de 3 ani şi erau consideraţi grupul ţintă secundar în timp ce grupul terţiar constituia alţi 300 de copii. 

Dacă, la sfârşitul acestei perioade de trei ani, în regiunea menţionată anterior va fi depistată situaţia descrisă mai jos (numai ca rezultat al intervenţiilor în grupurile ţintă primare şi secundare şi al fluxului constant din îngrijirea instituţională), concluzia ar fi că scopul de dezinstituţionalizare a 30% de copii a fost depăşit. Aceste rezultate ar putea fi structurate în modul următor:

· 112 copii în asistenţa parentală profesionistă sau în tutelă;

· 10 în locuinţă protejată;

· 8 în instituţie mică;

· 160 au rămas (temporar) în instituţiile „vechi”;

· 40 au părăsit îngrijirea în regim firesc şi 

· 60 sunt reintegraţi în familiile lor sau trăiesc independent (dar o parte din ei, aproximativ 50%, beneficiază şi de servicii de sprijin familial, precum îngrijirea de zi, consilierea, medierea, etc.)

5. Servicii noi şi grupul ţintă terţiar

Totuşi, tot ce a fost spus până acum nu se referă încă la admiterile noi în serviciile alternative generate de cererea grupului ţintă terţiar. După cum s-a sugerat anterior, familiile şi copiii din acest grup pot avea nevoie, în primul rând, de suport, consiliere şi alte servicii de sprijin familial, precum şi de servicii de îngrijire de zi. Îmbunătăţirea protecţiei sociale pentru 300 de copii în decurs de trei ani va fi realizată integral în regiunea dată dacă la sfârşitul perioadei vor fi:

· 100 de copii în îngrijire de zi (2/3 din ei cu disabilităţi sau probleme comportamentale);

· 20 de copii cu disabilităţi beneficiind de serviciul de sprijin familial;

· 250 de familii (o parte din ele cu mai mult de un singur copil) beneficiind de consiliere, mediere, suport pentru instruirea în paralel cu serviciul şi servicii similare (unele din acestea sunt servicii pe termen scurt iar altele pe termen lung);

· 4 copii cu disabilităţi în instituţie mică; şi 

· 16 copii şi / sau tineri în adăpost temporar.

În acelaşi timp, cele spuse mai sus vor fi facilitate de aranjamentele noi în funcţiile serviciilor statutare prin procesarea cererilor:

· 500 de cazuri (ale copiilor şi/sau familiilor din toate cele trei grupuri ţintă pe an, în ceea ce priveşte evaluarea necesităţilor, aprobarea drepturilor, intervenţia statutară în cazuri de abuz sau încălcarea altor drepturi ale copilului, colaborarea cu organele judiciare pentru copiii aflaţi în conflict cu legea, funcţiile de tutelă inclusiv reprezentarea juridică, consilierea, etc. 

